《游钟山和同寅潘应昌韵二首 其二》
明代·黄仲昭

我来抚景无穷思，安得长绳系曜灵。白鹭洲空潮自去，乌衣巷古燕还经。

六朝事业浮云尽，千载江山战血腥。圣代乾坤宁谧久，洗兵何用倒沧溟。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。